SET รีบาวด์! ปิดเช้าบวก 6 จุด รับแรงซื้อกลุ่มพลังงาน หลังราคาน้ำมันพุ่ง
SET รีบาวด์! ปิดเช้าบวก 6 จุด รับแรงซื้อกลุ่มพลังงาน หลังราคาน้ำมันพุ่ง โดยดัชนีปิดตลาดเช้านี้ที่ระดับ 1,623.57 จุด เพิ่มขึ้น 6 จุด หรือ 0.37% มูลค่าการซื้อขาย 1.37 หมื่นล้านบาท
19 มี.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,623.57 จุด เพิ่มขึ้น 6 จุด หรือ 0.37% มูลค่าการซื้อขาย 1.37 หมื่นล้านบาท
10 หุ้นดันดัชนีเช้านี้

ด้าน นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยในช่วงเช้าที่ผ่านมารีบาวด์กลับขึ้นมาหลังจากที่เมื่อวานนี้ดัชนีปรับตัวลงแรง โดยการเคลื่อนไหวของหุ้นไทยวันนี้สวนทางกับการเคลื่อนไหวของตลาดหุ้นในภูมิภาคเอเชียที่ส่วนใหญ่ย่อตัวลง โดยตลาดฯได้ปัจจัยหนุนจากหุ้นในกลุ่มพลังงานที่ปรับตัวขึ้น หลังราคาน้ำมันปรับตัวเพิ่มขึ้น
โดยแม้ว่าดัชนีหุ้นไทยจะปรับตัวขึ้น แต่ยังเป็นภาพของการที่นักลงทุนยังชะลอการลงทุน ซึ่งจะเห็นได้จากมูลค่าการซื้อขายตั้งแต่ช่วงเปิดตลาดภาคเช้ามาถึงปัจจุบันมีมูลค่าการซื้อขายเพียง 1 หมื่นล้านบาทต้น ๆ ซึ่งเป็นมูลค่าการซื้อขายที่เบาบาง โดยปัจจัยที่ทำให้นักลงทุนยังชะลอการลงทุนนั้นเป็นเรื่องรอดูการเลือกตั้งที่กำลังจะมีขึ้นในวันที่ 24 มี.ค.นี้ว่าผลการเลือกตั้งจะออกมาอย่างไรหลังจากการเลือกตั้งผ่านพ้นไป ซึ่งอาจจะทำให้นักลงทุนกลับมาตัดสินใจลงทุนอีกครั้ง
สำหรับแนวโน้มการลงทุนในช่วงบ่ายนี้ นายณัฐชาต คาดว่า ดัชนีฯจะแกว่งตัวในกรอบแคบ และแนวโน้มมูลค่าการซื้อขายยังคงไม่มากนัก เพราะนักลงทุนยังคงชะลอการลงทุนเพื่อรอความชัดเจน และยังไม่มีปัจจัยใหม่เข้ามาส่งผลต่อการเคลื่อนไหวของดัชนีอย่างมีนัยสำคัญ
พร้อมให้แนวต้าน 1,630 จุด แนวรับ 1,610 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย   696.79 ล้านบาท ปิดที่  75.00 บาท เพิ่มขึ้น 0.75 บาท
PTTEP  มูลค่าการซื้อขาย   601.92 ล้านบาท ปิดที่ 121.00 บาท เพิ่มขึ้น 1.00 บาท
PTTGC  มูลค่าการซื้อขาย   565.22 ล้านบาท ปิดที่  67.25 บาท ลดลง  0.25 บาท
PTT    มูลค่าการซื้อขาย   532.68 ล้านบาท ปิดที่  48.25 บาท เพิ่มขึ้น 0.50 บาท
KBANK  มูลค่าการซื้อขาย   494.21 ล้านบาท ปิดที่ 189.50 บาท เพิ่มขึ้น 0.50 บาท